open-index/open-wikipedia-markdown huggingface dataset:
Kristaps Dzelme

**Kristaps Dzelme** (dzimis , Rīgā) ir Latvijas futbola vārtsargs, kurš šobrīd spēlē Lietuvas klubā FK Kruoja.

## Ārējās saites

* Futbolista profils  es.imscouting.com interneta vietnē
* Futbolista [profils](http://www.daugava90.lv/?name=futbol&file=showPlayer&header=%D0%A4%D0%9A+%D0%94%D0%90%D0%A3%D0%93%D0%90%D0%92%D0%90+(VIRSLIGA)&id=87&teamId=12)  FK Daugava mājaslapā.
Oksfordas Universitāte

**Oksfordas Universitāte** ( vai *Oxford University*, ) ir sabiedriski finansēta universitāte Oksfordā, Lielbritānijā. Tiek uzskatīta par vienu no izcilākajām un prestižākajām universitātēm pasaulē. Pasaules universitāšu akadēmiskajā reitingā ieņem 7. vietu (2016).

Oksfordas Universitāte ir angļvalodīgajā pasaulē vecākā universitāte, tomēr precīzs universitātes dibināšanas gads nav skaidrs. 1209. gadā no Oksfordas universitātes atšķēlās daļa no pasniedzējiem, nodibinot Kembridžas Universitāti.

## Struktūra
Oksfordas Universitātē ir 39 neatkarīgas koledžas un 5 t.s. "kopmītnes" (*Permanent Private Hall*).
thumb|200px|Balliol College
thumb|200px|Magdalen Collegethumb|200px|Brasenose College
thumb|200px|Trinity College
thumb|200px|Pembroke College
thumb|200x200px|Worcester College
thumb|200x200px|Christ Church College

### Koledžas

### "Kopmītnes"
* *Blackfriars* (1221)
* *Campion Hall* (1896)
* *Regent's Park College* (dibināta 1810. Londonā, 1927. gadā pārcēlās uz Oksfordu)
* *St Stephen's House* (1876)
* *Wycliffe Hall* (1877)

## Atsauces

## Ārējās saites

*
Džordžs Grenvils

**Džordžs Grenvils** (; dzimis , miris ) bija Lielbritānijas politiķis no vigu partijas. No 1763. līdz 1765. gadam Grenvils bija Lielbritānijas premjerministrs. Viens no septiņiem britu premjerministriem, kurš nav saņēmis pēra titulu (par pēriem, citu starpā, nekļuva arī Viljams Pits Jaunākais, Viljams Gladstons un Vinstons Čērčils).

Dzimis 1712. gadā. Arī Viljama vecākais brālis Ričards kļuva par politiķi. Mācījās Ītonā un Oksfordas Universitātē. 1741. gadā Džordžs Grenvils tika ievēlēts parlamentā no Bekingemas un pārstāvēja šo vēlēšanu apgabalu līdz savai nāvei.

Parlamentā darbojās opozīcijā Robertam Volpolam. 1744. gada decembrī kļuva par admiralitātes lordu Henrija Pelema valdībā. Nonāca opozīcijā pret savu brāli Ričardu un Viljamu Pitu. Vēlāk ieņēma vairākus citus valdības amatus.

1763. gadā ieņēma Lielbritānijas premjerministra posteni. Džordža Grenvila amata darbības laikā tika notiesāts Džons Vilkss un, lai paildinātu valsts kasi, tika pieņemts 1765. gada zīmognodevas likums, kurš izsauca sašutumu Amerikas kolonijās. 1765. gadā karalis Džordžs III atcēla Grenvilu no amata.

Bija precējies ar politiķa meitu un viņiem bija septiņi bērni, no kuriem vairāki kļuva par politiķiem vai apprecēja politiķus, bet dēls Viljams Grenvils pats 1806. gadā kļuva par premjerministru.

## Ārējās saites
Kokarde

**Kokarde** () ir formas tērpa galvassegas atšķirības zīme.
thumb|Cepure ar baltu kokardi.

Sākotnēji kokardes tika veidotas kā lentu rozetes nacionālās krāsās, politiskās piederības vai dzimtas krāsās. To valkāja kā pie militāra formastērpa, tā civilā apģērba. Sievietes šo zīmi mēdza piestiprināt ne tikai pie cepures, bet arī iestiprinātu matos.

## Latvijas karaspēka vienības, Latvijas Armija

Pēc Latvijas Republikas proklamēšanas, 1919. gadā Latviešu karaspēka vienībām Kurzemē (daļēji Vidzemē) tika ieviestas cepuru kokardes - saulītes, kas vienlaikus bija Latvijas valsts pirmais ģerbonis. Kad 1921. gadā apstiprināja jauno ģerboni, *saulīte* palika kā Latvijas Armijas kokarde. Savukārt Latvijas karaflotes virsniekiem un virsnieku vietniekiem bija atšķirīgas, uz melna vilnas auduma, ar zeltītiem spirāldiegiem izšūtas kokardes. 
"Ziemeļnieku" komandieris pulkvedis Jorģis Zemitāns pašrocīgi uzzīmēja savu vienību kokardi - uz ovālas formas pamata horizontālas sarkani-balt-sarkanas strīpas. Tomēr ne visās Ziemeļlatvijas vienībās šādu kokardi pieņēma.
Brīvības cīņām beidzoties, laika gaitā, saulīte kļuva smailāka (ovālākas kontūras), no Armijas kokardes tika izņemts burts L, atstājot trīs zvaigznes.
thumb|1919. gada parauga kokarde ''saulīte''.

## Nacionālie Bruņotie spēki

Atjaunojoties Latvijas valstiskumam, Aizsardzības spēkos atjaunoja Latvijas armijas simboliku, tajā skaitā kokardes - saulīti un ģerboni. Papildus parādes un laiviņcepurēm, klāt nākušas lauka formas cepures un beretes. Lauka formas cepurei (daļēji beretēm) tiek saglabāta saulīte, bet speciālas nozīmes vienībām (Izlūkdesanta bataljons, JS Speciālo uzdevumu vienība) pie beretes ir īpašas, šo vienību kokardes. Plašāk ieviešot bereti kā formas tērpa sastāvdaļu, dažādojās arī kokardes. Šobrīd katrai vienībai, kam formas tērpā paredzētas beretes, ir savas īpašas kokardes.
[thumb|[NBS Kājnieku skolas karavīru beretes kokarde.]]
2010. gada Pasaules čempionāta hokejā izlašu sastāvi

Šeit ir visu **[[2010. gada Pasaules čempionāts hokejā|2010. gada Pasaules čempionāta hokejā augstākās divīzijas]] izlašu sastāvi**.

## A grupa
### 
* **Galvenais treneris**:  Vjačeslavs Bikovs

Avots: IIHF

### 
* **Galvenais treneris**:  Eduards Zankovecs

Avots: IIHF

### 
* **Galvenais treneris**:  Glens Henlons

Avots: IIHF

### 
* **Galvenais treneris**:  Andrejs Šajanovs

Avots: IIHF

## B grupa
### 
* **Galvenais treneris**:  Kreigs Maktevišs

Avots: IIHF

### 
* **Galvenais treneris**:  Šons Simpsons

Avots: IIHF

### 

* **Galvenais treneris**:  Oļegs Znaroks
* **Trenera asistenti**:  Harijs Vītoliņš,  Mihails Vasiļonoks

Avots:IIHF

### 
* **Galvenais treneris**:  Riks Kornakja

Avots: IIHF

## C grupa

### 
* **Galvenais treneris**:  Bengts Oke Gustafsons

Avots: IIHF

### 
* **Galvenais treneris**:  Vladimīrs Rūžička

Avots: IIHF

### 
* **Galvenais treneris**:  Rojs Johansens

Avots: IIHF

### 
* **Galvenais treneris**:  Deivs Hendersons

Avots: IIHF

## D grupa

### 
* **Galvenais treneris**:  Juka Jalonens

Avots: IIHF

### 
* **Galvenais treneris**:  Skots Gordons

Avots: IIHF

### 
* **Galvenais treneris**:  Ūve Krups

Avots: IIHF

### 
* **Galvenais treneris**:  Pers Bekmans

Avots: IIHF

## Skatīt arī
* 2010. gada Pasaules čempionāts hokejā
* 2008. gada Pasaules čempionāta hokejā izlašu sastāvi
* 2009. gada Pasaules čempionāta hokejā izlašu sastāvi

## Atsauces
1652. gads

**1652**. () bija garais gads, kas sākās pirmdienā.

## Notikumi
* 6. aprīlis - dibināta Keiptauna. 
* oktobris - spāņu karalis Filips ieņem Barselonu.

## Dzimuši
* 7. aprīlis - Klements XII (*Clemens XII*), Romas katoļu pāvests (miris 1740.)

## Miruši
* 7. februāris — Gregorio Alegri - itāļu komponists, dziedātājs un priesteris (dzimis 1582)
* 21. jūnijs — Inigo Džonss (*Inigo Jones*), angļu arhitekts (dzimis 1573.)
* 12. augusts — Jakobs Delagardijs (*Jacob De la Gardie*), Zviedrijas maršals, Zviedru Vidzemes ģenerālgubernators (dzimis 1583.)
* 2. septembris — Husepe de Ribera (*Jusepe de Ribera*), spāņu gleznotājs (dzimis 1591.)
* 21. novembris — Jans Brožeks - poļu matemātiķis, astronoms un rakstnieks (dzimis 1585)
1653. gads

**1653**. () bija parastais gads, kas sākās otrdienā.

## Notikumi
* 14. marts - kauja pie Lehornas. Holandiešu flote uzvar angļus. Holandiešu komandieris Johans van Galens mirst no ievainojumiem.

## Dzimuši
* augusts - Johans Pahelbels (*Johann Pachelbel*) - baroka laika vācu komponists un ērģelnieks. (miris 1706)

## Miruši
* 26. maijs - Roberts Filmers - angļu politiskais teorētiķis, rakstnieks. (dzimis 1588)
Murkšķi

**Murkšķi**, **murkšķu cilts** (*Marmotini*) ir viena no vāveru dzimtas (*Sciuridae*) grauzēju ciltīm. Tā kopā ar Āfrikas vāveru cilti (*Protoxerini*) un asspalvaino zemes vāveru cilti (*Xerini*) veido zemes vāveru apakšdzimtu (*Xerinae*). 

Murkšķu ciltī vispazīstamākie ir murkšķi (*Marmota*), burunduki (*Tamias*), susliki (*Spermophilus*) un prērijas suņi (*Cynomys*). Kopumā murkšķu ciltī ir 6 mūsdienās dzīvojošas ģintis.

## Izskats un ieradumi
Murkšķu cilts dzīvnieki ir ļoti dažādi auguma izmēros un ieradumos, tomēr viena īpašība tiem piemīt visiem; spēja vertikāli tupēt uz pakaļkājām ļoti ilgu laiku, justies ērti un vērot apkārtni, vai netuvojas briesmas. Murkšķu cilts dzīvnieki ir izteikti sociāli un daudzas sugas mēdz veidot kompleksas kolonijas. Lielākā daļa murkšķu ir ar īsām astēm un liela auguma. Alpu murkšķis (*Marmota marmota*) ir vislielākais visā vāveru dzimtā.

Burunduki (*Tamias*) atšķirībā no citiem murkšķu ciltī lielāko daļu dzīves pavada kokos, kā arī tiem ir citas īpašības, kas tos padara līdzīgus parastajām koku vāverēm (*Sciurinae*)

## Sistemātika
* **Murkšķu cilts** (*Marmotini*)
** ģints: Antilopvāveres (*Ammospermophilus*)
** ģints: Burunduki (*Tamias*)
** ģints: Ķīnas klinšu vāveres (*Sciurotamias*)
** ģints: Murkšķi (*Marmota*)
** ģints: Prēriju suņi (*Cynomys*)
** ģints: Susliki (*Spermophilus*)

## Atsauces

## Ārējās saites
* Muršķis 
* Evolūcija: 
* Tolweb: Marmotini 
* Taxon of the week: Marmotini
Eduards Višņakovs

**Eduards Višņakovs** (dzimis  Rīgā) ir Latvijas futbolists, spēlē uzbrucēja pozīcijā, Latvijas futbola izlases dalībnieks.

## Karjera
### Klubos
2008. gada sezonā kļuva par 1. līgas rezultatīvāko spēlētāju ar 30 gūtiem vārtiem. Pirms 2009. gada sezonas parakstīja līgumu ar FK Ventspils, bet uzreiz tika izīrēts uz FC Tranzīts lielākas spēļu prakses iegūšanai. 2009. gada augustā atgriezies FK Ventspils sastāvā. 2011. gadā palīdzējis klubam izcīnīt Latvijas kausu, kā arī kļuvis par Virslīgas čempionu.

2012. gada jūnijā pievienojies Kazahstānas klubam Karaghandi "Šahter". Tā paša gada sezonā kļuvis par Kazahstānas čempionu. 2013. gada jūlijā pārcēlies uz Polijas *[[Ekstraklasa]]* klubu Lodzas "Widzew". Savā pirmajā sezonā Polijā guvis 12 vārtus, iekļūstot līgas 10 labāko vārtu guvēju skaitā. 2014.–2015. gada sezonas sākumā pārgājis uz citu Polijas klubu Hožovas "Ruch".

2015. gada augustā parakstījis divu gadu līgumu ar Beļģijas klubu *[[KVC Westerlo]]*. 2015.–2016. gada sezonā kluba sastāvā aizvadījis 16 spēles un guvis divus vārtus. 2016. gada augustā uz īres līguma tiesībām atgriezās Hožovas "Ruch".

2017. gada jūlijā atgriezās Latvijā, parakstot līgumu ar FK RFS.

2019. gada martā pievienojās Baltkrievijas klubam Saļihorskas "Šahtjor".

### Izlasē
Spēlējis Latvijas U19 un U21 izlasēs. Latvijas nacionālajā izlasē debitējis  2014. gada FIFA Pasaules kausa kvalifikācijas spēlē pret Lietuvas izlasi, nākot uz maiņu 77. minūtē.

## Personīgā dzīve
Arī viņa brālis Aleksejs ir profesionāls futbolists, kas pašlaik arī spēlē klubā RFS. Kopā ar brāli ir spēlējis arī FK Ventspils un Lodzas "Widzew" klubu sastāvos.

## Atsauces

## Ārējās saites
Hants

**Hants** var būt:

* Daniels Hants (*Daniel Hunt*), angļu mūziķis, dziesmu autors un producents (dzimis 1974);
* Džeimss Hants (*James Simon Wallis Hunt*), angļu autosportists, sporta komentētājs, uzņēmējs (1947—1993);
* Rodžers Hants (*Roger Hunt*), angļu futbolists (dzimis 1938).
Antilopvāveres

**Antilopvāveres**, **antilopvāveru ģints** (*Ammospermophilus*) ir viena no vāveru dzimtas (*Sciuridae*) ģintīm, kas apvieno 5 grauzēju sugas. 
Antilopvāveres sastopamas ASV un Meksikas ziemeļos. Tās apdzīvo tuksnešu un pustuksnešu biomu. 

## Izskats un ieradumi
[thumb|left|150px|[Baltastes antilopvāvere (*Ammospermophilus leucurus*)]]
Visas antilopvāveru sugas ārēji ir līdzīgas: tās ir 14—17 cm garas, astes garums 6—10 cm, svars 110—150 g. Astes ir nedaudz saplacinātas. Uz ķermeņa sāniem tām ir viena balta svītra, kas nekad nav uz sejas. Kažoki parasti ir plāni, ar asiem akotmatiem. Apmatojuma krāsa variē no gaišas smilšu brūnas krāsas līdz sarkanbrūnai. 

Antilopvāveres dzīvo pašu raktās alās. Tās ir dienas dzīvnieki. Ziemā tās ir mazāk aktīvas nekā vasarā, tomēr ziemas guļā nedodas. Vasaras karstumā antilopvāveres dzesējās apēnotās vietās pieplokot pie zemes. 

Antilopvāveres barojas ar augu sēklām, saknēm un augļiem. Tās ēd arī kukaiņus un maitu. Tām ir vāverēm raksturīgie vaigu maisi, kuros pārnes barību un pazemes alā veido barības rezerves. Antilopvāveres var ilgstoši nedzert ūdeni, uzņemot šķidrumu no augiem.

## Reprodukcija
Mazuļus antilopvāveres audzina alā. Riesta laiks sākas ziemā un beidzas pavasarī. Grūsnības periods ilgst 30—35 dienas, parasti piedzimst 5—14 mazuļi. Daudzas jaunās antilopvāveres aiziet bojā pirmajā gadā. Dzīves garums ir nedaudz vairāk par 5 gadiem. Galvenie antilopvāveru ienaidnieki ir vanagi, pūces, koijoti, āpši, lapsas, lūši un čūskas.

## Sistemātika
***Antilopvāveru ģints** (*Ammospermophilus*)
** Baltastes antilopvāvere (*Ammospermophilus leucurus*)
** Harisa antilopvāvere (*Ammospermophilus harrisii*)
** Meksikas antilopvāvere (*Ammospermophilus insulari*)
** Nelsona antilopvāvere (*Ammospermophilus nelsoni*)
** Teksasas antilopvāvere (*Ammospermophilus interpres*)

## Atsauces

## Ārējās saites
* Harisa antilopvāvere
* Baltastes antilopvāvere 
* Nelsona antilopvāvere
Višņakovs

**Višņakovs** (, no *вишня* — 'ķirsis'; sieviešu dzimtē **Višņakova** (*Вишняко́ва*)) ir krievu cilmes uzvārds. Cilvēki ar šo uzvārdu:

* Aleksejs Višņakovs (1984) — Latvijas futbolists;
* Eduards Višņakovs (1990) — Latvijas futbolists.
Ģederts Odiņš

**Ģederts Odiņš** (dzimis 1877. gada 29. janvārī, miris 1937. gadā) bija Latvijas pedagogs. Jelgavas II valsts vidusskolas, vēlāk ģimnāzijas, direktors (1922-1934) un Valsts centrālā pedagoģiskā institūta direktors (1925–1930).

## Dzīves gājums
Dzimis 1877. gada 29. janvārī Misas pagastā rentnieka ģimenē. 1893. gadā viņš beidza Talsu pilsētas skolu. No 1896. līdz 1899. gadam pēc tautskolotāja eksāmenu nokārtošanas strādā par palīgskolotāju Jērcēnu pagasta skolā. 
No 1899. gada mācījās Pēterburgas skolotāju institūtā, kuru absolvēja 1902. gadā. 1901. gadā strādāja Baku ģimnāzijas vasaras kolonijā Kaukāzā. Kā valsts stipendiāts mācījās ārzemēs: apmeklēja rokdarbu kursus Leipcigā un Lozannā, studēja fiziku un ķīmiju Vīnes Universitātē. Līdz 1906. gadam strādāja Jēzus baznīcas tirdzniecības skolā Pēterburgā, bija mājskolotājs Pēterburgas gubernatora Zinovjeva ģimenē, rokdarbu skolotājs Pēterburgas skolotāju institūtā. 1906. gadā pārcēlās uz Rīgu, strādāja par inspektoru A. Ķeniņa tirdzniecības skolā. Vēlāk izveidoja un vadīja Skolotāju sabiedrības Tirdzniecības skolu Martas ielā 5. Šo skolu savos autobiogrāfiskajos tēlojumos aprakstīja skolotājs Jānis Greste. 
Bija inspektors Nikolaja II tirdzniecības skolā (1908-1916), no 1912. gada studēja Komercinstitūtā, pēc kura beigšanas tika iecelts par komercskolas direktoru. Pēc Oktobra revolūcijas bija bezpajumtnieku vasaras nometnes Udeļnajā dibinātājs un vadītājs. Kopā ar viņu tur strādāja vēlākie Jelgavas II valsts vidusskolas skolotāji Jānis Greste, Lilija Ķempe un Fricis Dravnieks. 1920. gadā darbojās reevakuācijas komisijā Maskavā.

Pēc atgriešanās dzimtenē no 1921. gada bija Latvijas Izglītības ministrijas arodskolu nodaļas vadītājs, Jelgavas II valsts vidusskolas (ģimnāzijas) direktors (1922-1934) un Valsts centrālā pedagoģiskā institūta direktors (1925–1930).

Pēc Ulmaņa apvērsuma 1934. gadā Ģ. Odiņu atlaida no Jelgavas II valsts ģimnāzijas direktora amata, pārceļot darbā uz Zaļenieku vidusskolu. Pedagogu šis amats un darba perspektīve neapmierināja, tādēļ viņš aizgāja pensijā. Mūža novakari pavadīja savās lauku mājās.

Miris 1937. gada 19. augustā, apbedīts Rubas kapsētā.

## Apbalvojumi
* Triju Zvaigžņu ordenis (IV šķira, 1926)

## Atsauces
Zemes vāveres

**Zemes vāveres**, **zemes vāveru apakšdzimta** (*Xerinae*) ir viena no vāveru dzimtas (*Sciuridae*) pieder grauzēju apakšdzimtām. Lielākā daļa dzīvnieku, kas pieder zemes vāveru apakšdzimtai, pavada savu dzīvi uz zemes. Tās rok alas, kurās slēpties no ienaidniekiem.

Zemes vāveru apakšdzimtā ir trīs ciltis, kurās ir 15 zemes vāveru ģintis.

## Sistemātika
* **Zemes vāveru apakšdzimta** (*Xerinae*)
** cilts: Asspalvainās zemes vāveres (*Xerini*)
*** ģints: Āfrikas zemes vāveres (*Xerus*)
*** ģints: Garnagu zemes vāveres (*Spermophilopsis*)
*** ģints: Ziemeļāfrikas zemes vāveres (*Atlantoxerus*)
** cilts: Āfrikas vāveres (*Protoxerini*)
*** ģints: Āfrikas krūmu vāveres (*Paraxerus*)
*** ģints: Āfrikas milzu vāveres (*Protoxerus*)
*** ģints: Āfrikas palmu vāveres (*Epixerus*)
*** ģints: Āfrikas pigmejvāveres (*Myosciurus*)
*** ģints: Āfrikas svītrainās vāveres (*Funisciurus*)
*** ģints: Saules vāveres (*Heliosciurus*)
** cilts: Murkšķi (*Marmotini*)
*** ģints: Antilopvāveres (*Ammospermophilus*)
*** ģints: Burunduki (*Tamias*)
*** ģints: Ķīnas klinšu vāveres (*Sciurotamias*)
*** ģints: Murkšķi (*Marmota*)
*** ģints: Prēriju suņi (*Cynomys*)
*** ģints: Susliki (*Spermophilus*)

## Atsauces
Regulārs daudzstūris

**Regulārs daudzstūris** ir tāds izliekts daudzstūris, kura visi leņķi ir vienādi un visas malas ir vienādas.

Regulāru daudzstūri sauc par ievilktu riņķa līnijā, ja visas tā virsotnes atrodas uz riņķa līnijas.

Regulāru daudzstūri sauc par apvilktu ap riņķa līniju, ja visas tā malas pieskaras riņķa līnijai. Regulārā daudzstūrī ievilkta riņķa līnija pieskaras tā malām to viduspunktos.

## Regulāru daudzstūru īpašības

* Jebkuram regulāram daudzstūrim var apvilkt un tajā var ievilkt riņķa līniju. Šo riņķa līniju centri sakrīt.
* Ievilktās riņķa līnijas centrs atrodas malu vidusperpendikulu krustpunktā. Apvilktās riņķa līnijas centrs atrodas bisektrišu krustpunktā.
* Regulāram n-stūrim piemīt n-tās kārtas rotācijas simetrija. Tas nozīmē, ka to pagriežot ap centru par vienu n-to daļu pilna apgrieziena, tas sakrīt pats ar sevi.
* Regulāru n-stūri var konstruēt ar cirkuli un lineālu tad un tikai tad, kad skaitļa n nepāra pirmdalītāji ir dažādi Fermā pirmskaitļi.
* Attālumu summa no jebkura punkta  P iekšā regulārā daudzstūrī līdz malām ir neatkarīga no  P atrašanās vietas (Viviani teorēmas paplašinājums)

## Formulas

* \alpha_n=\frac{(n-2)\times 180^\circ}{n}

* S_\alpha={(n-2)\times 180^\circ}

* d=\frac{n (n-3)}{2}

* S=\frac{1}{2}\times P_n\times r_n

* r_n = \frac{a}{2} \cdot \cot \frac{ \pi}{n}

* S = \frac{a^2 \cdot n}{4} \cdot \cot \frac{ \pi}{n}

:kur n - daudzstūra malu skaits, a - daudzstūra malas garums, \alpha_n - katra leņķa lielums grādos, S_\alpha - leņķu summa grādos, d - diagonāļu skaits, S - laukums, P_n - daudzstūra perimetrs, r_n - daudzstūrī ievilktās riņķa līnijas rādiuss.

## Ārējās saites
Banāni

thumbnail|235px|Četru dažādu šķirņu banāni
**Banāni** ir pārtikā plaši lietoti augļi, kas tiek iegūti no banānaugiem, parasti no nosmailinātā banāna (*Musa acuminata*) vai *[[Musa × paradisiaca]]*. Tos iegūst arī no citām banānaugu ģints sugām, piemēram, *[[Musa balbisiana]]*, *[[Musa fehi]]* un *[[Musa troglodytarum]]*. Par banāniem dēvē arī *[[Ensete ventricosum]]* augļus, lai gan strikti ņemot, tas nepieder banānaugu ģintij. No botāniskā viedokļa banāns ir oga ar daudzām sēklām un plānu mizu. Banāni ir aptuveni 15 cm gari un 3—4 cm diametrā.

## Banānu kultivēšana
[thumbnail|175px|Banānu transportēšana uz velosipēda [Tanzānija|Tanzānijā]]
Banāni ir vieni no senākajiem kultūraugiem, un tropu valstīs ir viens no nozīmīgākajiem pārtikas augiem, kā arī svarīga eksporta prece. Tie galvenokārt tiek kultivēti zemēs starp 30° Z un 30° D paralēli un ne augstāk par 2000 metriem virs jūras līmeņa. Vislabākā banānu raža ir tad, ja gaisa temperatūra dienā ir no +26 līdz +35 °C, bet naktī — no +22 līdz +28 °C. Arī zemēs, kur ir zemāka gaisa temperatūra, iegūst banānu ražu, bet zemēs, kur tā ilgstošākā laika posmā var būt zem +10 °C, banāni vairs netiek kultivēti.

## Banānu raža
Vislielākā banānu raža gada laikā tiek iegūta Indijā. Tur izaudzēto banānu daudzums veido aptuveni ceturtdaļu no pasaulē izaudzētās ražas.

## Atsauces

## Ārējās saites
Piecstūris

right|150px|thumb|Regulārs piecstūris
**Piecstūris** - daudzstūris ar piecām malām. Dažreiz par piecstūri sauc arī jebkuru priekšmetu ar šādu formu. Piecstūra leņķu summa ir 540°. Tam ir 5 diagonāles.

## Regulārs piecstūris

Regulārs piecstūris ir piecstūris, kura visas malas ir vienādas un visi leņķi ir vienādi. To var konstruēt izmantojot tikai cirkuli un lineālu.

## Regulāra piecstūra īpašības

* Katrs regulāra piecstūra iekšējais leņķis ir 108° liels.

* Regulāra piecstūra laukums S=\frac{4} \approx 1.720477401\,a^2., kur a - malas garums

* Apvilktās riņķa līnijas rādiuss R = a \cdot \sqrt{\frac{2}{5 - \sqrt{5}}}

* Ievilktās riņķa līnijas rādiuss r = \frac{a}{2 \sqrt {5 - 2\sqrt 5 }}

* Diagonāles garums d = \frac{a}{2}\left( {1 + \sqrt 5 } \right)

right|180px|thumb|Regulāra piecstūra konstruēšana
* Augstums h = R+r=\frac{a}{2}\sqrt {5 + 2\sqrt 5 } 

* Perimetrs P = 5 \cdot a

## Skatīt arī

* Dodekaedrs
* Ciklopentāns
Parastās koku vāveres

**Parastās koku vāveres**, **parasto koku vāveru apakšdzimta** (*Sciurinae*) ir viena no vāveru dzimtas (*Sciuridae*) apakšdzimtām. Latvijā sastopamas divas parasto koku vāveru apakšdzimtas sugas: parastā vāvere (*Sciurus vulgaris*) un lidvāvere (*Pteromys volans*).

Parasto koku vāveru apakšdzimtā ir divas ciltis, kurās ir 20 ģintis. Mūsdienās, analizējot ģenētiskos pētījumus, lidvāveru cilts (*Pteromyini*) ir iedalīta parastās koku vāveres apakšdzimtā, bet pirms dažiem gadiem lidvāveres bija atsevišķa apakšdzimta.

## Sistemātika
* **Parasto koku vāveru apakšdzimta** (*Sciurinae*)
** cilts: Koku vāveres (*Sciurini*)
*** ģints: Bangsa kalnu vāveres (*Syntheosciurus*)
*** ģints: Parastās vāveres (*Sciurus*)
*** ģints: Priežu vāveres (*Tamiasciurus*)
*** ģints: Pundurvāveres (*Microsciurus*)
*** ģints: Pušķainās vāveres (*Rheithrosciurus*)
** cilts: Lidvāveres (*Pteromyini*)
*** apakšcilts: *Glaucomyina*
**** ģints: Amerikas lidvāveres (*Glaucomys*)
**** ģints: Āzijas lidvāveres (*Hylopetes*)
**** ģints: Dienvidaustrumāzijas lidvāveres (*Petinomys*)
**** ģints: Indonēzijas lidvāveres (*Iomys*)
**** ģints: Kašmiras lidvāveres (*Eoglaucomys*)
**** ģints: Pigmejlidvāveres (*Petaurillus*)
*** apakšcilts: *Pteromyina*
**** ģints: Dienvidķīnas lidvāveres (*Trogopterus*)
**** ģints: Dūmakainās lidvāveres (*Pteromyscus*)
**** ģints: Eirāzijas lidvāveres (*Pteromys*)
**** ģints: Indijas lidvāveres (*Biswamoyopterus*)
**** ģints: Melnās lidvāveres (*Aeromys*)
**** ģints: Milzu lidvāveres (*Petaurista*)
**** ģints: Spalvaino pēdu lidvāveres (*Belomys*)
**** ģints: Vilnainās lidvāveres (*Eupetaurus*)
**** ģints: Ziemeļķīnas lidvāveres (*Aeretes*)

## Atsauces

## Ārējās saites
Koku vāveres

**Koku vāveres**, **koku vāveru cilts** (*Sciurini*) pieder vāveru dzimtas (*Sciuridae*) parastās koku vāveres apakšdzimtai (*Sciurinae*). Šajā apakšdzimtā ir vēl viena cilts — lidvāveres (*Pteromyini*). Koku vāveru cilts apvieno lielāko daļu plaši pazīstamās vāveres, ciltī ir 37 sugas, kas iedalās 5 ģintīs. Tās dzīvo Ziemeļamerikā, Eiropā, Āzijas mērenajā joslā un Dienvidamerikā. Latvijā sastopamas divas koku vāveru cilts sugas: parastā vāvere (*Sciurus vulgaris*) un lidvāvere (*Pteromys volans*). 

## Ieradumi
[thumb|left|230px|[Parastā vāvere (*Sciurus vulgaris*)]]
Koku vāveres lielāko daļu dzīves pavada kokos, uz zemes uzturoties īsu brīdi. Tās ir ļoti atkarīgas no kokiem, īpaši ozoliem. Tās iekārto ligzdu koku dobumos vai vij ligzdu zaros no lapām, kokos tās atrod barību, kokos tās glābjas no daudziem ienaidniekiem. Ja vāvere ir nokāpusi lejā uz zemes, tā cenšas uzturēties koku tuvumā, lai briesmu gadījumā varētu uzreiz uzrāpties kokā. Vāveres ir labi piemērojušās dzīvei kaimiņos cilvēkam, tās labprāt iekārtojas cilvēku veidotos būros vai vij ligzdas ēku konstrukciju nišās.

Koku vāveres diēta ir atkarīga no sezonas un tā, ko dabā var atrast. Tās ēd dažādus augus, riekstus, sēklas, augļus, ziedus, pumpurus, sēnes, saknes, lapas, ogas, bet vāveres ēd arī putnu olas, mazos putnēnus un reizēm nomedī to vecākus, kā arī tās neatsakās no kukaiņiem. Daudzām koku vāverēm mazuļi dzimst divas reizes gadā, bet ir sugas, kurām dzimst tikai vienu reizi gadā. Mazuļi piedzimst nevarīgi, kaili un akli. Ligzdā tie uzturas līdz 8 nedēļu vecumam.

## Sistemātika
***Koku vāveru cilts** (*Sciurini*)
** ģints: Bangsa kalnu vāveres (*Syntheosciurus*)
** ģints: Parastās vāveres (*Sciurus*)
** ģints: Priežu vāveres (*Tamiasciurus*)
** ģints: Pundurvāveres (*Microsciurus*)
** ģints: Pušķainās vāveres (*Rheithrosciurus*)

## Atsauces

## Ārējās saites
* Vāvere, kas ļepato kā zaķis
* Squirrel Facts
* Tree Squirrels
* ACWM: Tree Squirrels
* The Tree Squirrel Bot Fly
* Wildlife Species: Tree Squirrels
Parastās vāveres

**Parastās vāveres**, **parasto vāveru ģints** (*Sciurus*) pieder vāveru dzimtas (*Sciuridae*) parasto koku vāveru apakšdzimtai (*Sciurinae*). 

Parasto vāveru ģintī ir 30 sugas, kas iedalītas 7 apakšģintīs. 
Parastās vāveres dzīvo Ziemeļamerikā, Eiropā, Āzijas mērenajā joslā un Dienvidamerikā. Latvijā sastopama viena parasto vāveru ģints suga — parastā vāvere jeb Eirāzijas rudā vāvere (*Sciurus vulgaris*). 

Zinātniskais nosaukums *Sciurus* ir cēlies no diviem grieķu valodas vārdiem: "skia" nozīmē "ēna", un "oura" nozīmē "aste", kopā veidojot jēdzienu, ka vāvere ir dzīvnieks, kas sēž savas astes ēnā.

## Izskats un ieradumi
Visām vāverēm ir raksturīga kupla, gara aste, biezs un mīksts kažoks. Kažoka krāsa var būt ļoti atšķirīga, bet tie galvenokārt ir dažādi rudie, brūnie un pelēkie toņi. Viena no košākajām ir raibā vāvere (*Sciurus variegatoides*), kuras kažoks ir rudi sarkans, kas jaukts ar koši melnu apmatojumu.

Parastās vāveres pamatā ir augēdājas. Tās ēd dažādas augu daļas: riekstus, sēklas, augļus, ziedus, pumpurus, saknes, lapas, ogas vai arī sēnes. Dažreiz vāveres ēd arī putnu olas, mazos putnēnus un reizēm nomedī to vecākus, kā arī tās neatsakās no kukaiņiem.
Vāveres no ziemeļu rajoniem var medīt pat citas vāveres, peles, trušus, bet šādi ieradumi nav novēroti tropos dzīvojošām sugām.

## Sistemātika
[thumb|220px|[Sarkanastes vāvere (*Sciurus granatensis*)]]
***Parasto vāveru ģints** (*Sciurus*)
** apakšģints: *Guerlinguetus*
*** Andu vāvere (*Sciurus pucheranii*)
*** Atlantijas meža vāvere (*Sciurus ingrami*)
*** Bolīvijas vāvere (*Sciurus ignitus*)
*** Brazīlijas vāvere (*Sciurus aestuans*)
*** Dienvidjungas rudā vāvere (*Sciurus argentinius*)
*** Dzeltenkakla vāvere (*Sciurus gilvigularis*)
*** Gajanas vāvere (*Sciurus stramineus*)
*** Ričmonda vāvere (*Sciurus richmondi*)
*** Sanborna vāvere (*Sciurus sanborni*)
*** Sarkanastes vāvere (*Sciurus granatensis*)
** apakšģints: *Hadrosciurus*
*** Juninas rudā vāvere (*Sciurus pyrrhinus*)
*** Liesmojošā vāvere (*Sciurus flammifer*)
** apakšģints: *Hesperosciurus*
*** Rietumu pelēkā vāvere (*Sciurus griseus*)
** apakšģints: *Otosciurus*
*** Aberta vāvere (*Sciurus aberti*)
** apakšģints: *Sciurus*
*** Allena vāvere (*Sciurus alleni*)
*** Arizonas pelēkā vāvere (*Sciurus arizonensis*)
*** Depes vāvere (*Sciurus deppei*)
*** Japānas vāvere (*Sciurus lis*)
*** Jukatānas vāvere (*Sciurus yucatanensis*)
*** Kollijvāvere (*Sciurus colliaei*)
*** Lapsuvāvere (*Sciurus niger*)
*** Meksikas lapsuvāvere (*Sciurus nayaritensis*)
*** Meksikas pelēkā vāvere (*Sciurus aureogaster*)
*** Parastā vāvere (*Sciurus vulgaris*)
*** Pelēkā vāvere (*Sciurus carolinensis*)
*** Petersa vāvere (*Sciurus oculatus*)
*** Raibā vāvere (*Sciurus variegatoides*)
** apakšģints: *Tenes*
*** Irānas vāvere (*Sciurus anomalus*)
** apakšģints: *Urosciurus*
*** Dienvidamazones rudā vāvere (*Sciurus spadiceus*)
*** Ziemeļamazones rudā vāvere (''Sciurus igniventris)

## Atsauces

## Ārējās saites
* Sciurus species
* Genus Sciurus Palearctic and American tree squirrels
1631. gads

**1631**. () bija parastais gads, kas sākās trešdienā.

## Notikumi
* 30. maijs - tiek izdots pirmais "La Gazette" numurs.
* 17. septembris - Trīsdesmitgadu karš: kauja pie Breitenfeldas. Zviedrijas karalis Gustavs II Ādolfs uzvar katolisko līgu un Svēto Romas impēriju, garantējot reliģisko brīvību Vācijas protestantu valstīm.

## Dzimuši
* 19. augusts — Džons Draidens (*John Dryden*), angļu dzejnieks, dramaturgs un kritiķis (miris 1700.)
* 4. novembris — Karaliskā princese Marija (*Mary, Princess Royal*), angļu augstmane (mirusi 1660.)

## Miruši
* 31. marts — Džons Donns (*John Donne*), angļu dzejnieks (dzimis 1573.)
* 19. jūlijs — Cezare Kremonini, itāļu filozofs, Galileja oponents (dzimis 1550.) 
* 14. oktobris — Mēklenburgas-Gistrovas Sofija (*Sophie af Mecklenburg*), Dānijas karaliene (dzimusi 1557.)
Murkšķis

thumb|right|Murkšķi
**Murkšķi**, **murkšķu ģints** (*Marmota*) ir viena no vāveru dzimtas (*Sciuridae*) ģintīm, kas pieder zemes vāveru apakšdzimtai (*Xerinae*). Murkšķu ģintī ir 14 sugas, kas iedalās divās apakšģintīs: *Marmota* un *Petromarmota*.

Murkšķi ir lielākās zemes vāveres. Tie dzīvo gan Eiropā, gan Ziemeļamerikā, gan Āzijā. Visbiežāk murkšķis dzīvo kalnainos apvidos, piemēram, Eiropā tie dzīvo Alpos, Karpatos, Tatros un Pirenejos, Ziemeļamerikā tie ir sastopami Sjerranevadā ASV un Kanādas ziemeļdaļā.

## Izskats un ieradumi
Murkšķim ir raksturīgs apaļīgas formas ķermenis, īss purns, īsas ausis, īsa, kupla aste un īsas kājas. Kā visi murkšķu cilts grauzēji tas var ilgstoši sēdēt vertikāli un justies ērti, vērojot apkārtni. Tas dzīvo alās, un pa ziemu guļ ziemas miegu. Lielākā daļa murkšķu ir sabiedriski, dzīvo kolonijās un savā starpā sazinās ar svilpieniem. Murkšķis barojas ar augiem, dažādiem zālaugiem, ogām, ķērpjiem, sūnām, saknēm un ziediem.

## Sistemātika
* **Murkšķu ģints** (*Marmota*)
** apakšģints: *Marmota*
*** Alpu murkšķis (*Marmota marmota*) 
*** Aļaskas murkšķis (*Marmota broweri*)
*** Baibaks (*Marmota bobak*) 
*** Garastes murkšķis (*Marmota caudata*) 
*** Himalaju murkšķis (*Marmota himalayana*)
*** Melngalvas murkšķis (*Marmota camtschatica*)
*** Menzbiera murkšķis (*Marmota menzbieri*) 
*** Mongolijas murkšķis (*Marmota sibirica*) 
*** Pelēkais murkšķis (*Marmota baibacina*) 
*** Zemes bebrs (*Marmota monax*) 
** apakšģints: *Petromarmota*
*** Dzeltenvēdera murkšķis (*Marmota flaviventris*) 
*** Olimpikas murkšķis (*Marmota olympus*) 
*** Sirmais murkšķis (*Marmota caligata*)
*** Vankūveras salas murkšķis (*Marmota vancouverensis*)

## Atsauces

## Ārējās saites

* Murkšķi 
* The Marmot Burrow 
* Marmots
Rinats Sabirovs

**Rinats Sabirovs** (dzimis ) ir Latvijas futzala vārtsargs, kurš šobrīd spēlē TSI Futsal team.

## Ārējās saites

* Futbolista profils  www.imscouting.com interneta vietnē
* Futbolista [profils](http://www.daugava90.lv/?name=futbol&file=showPlayer&header=%D0%A4%D0%9A+%D0%94%D0%90%D0%A3%D0%93%D0%90%D0%92%D0%90+(VIRSLIGA)&id=64&teamId=12)  FK Daugava mājaslapā.
Izolīnija

right|thumb|250px|Paugurs, kura augstumi uz plāna (apakšā) ir attēloti ar izolīnijām (izohipsām)
**Izolīnija** ir līkne uz kartes, plāna, shēmas vai grafika, kuras visā garumā kāds lielums saglabājas vienādi liels.

Izolīnijas divu dimensiju kartē ļauj attēlot objekta trešo dimensiju.

## Izolīniju veidi
thumb|250px|right|Izoterma, kura parāda, kur jūlija vidējā temperatūra ir +10°C. Visās vietās, ko šķērso šī līnija, ir vienāda gaisa temperatūra jūlijā : +10°C.
Ontārio

**Ontārio** (angļu, ) ir viena no Kanādas provincēm valsts dienvidaustrumos. Ontārio ir lielākā Kanādas province pēc iedzīvotāju skaita, kā arī otra lielākā aiz Kvebekas pēc platības (Nunavuta un Ziemeļrietumu Teritorijas nav provinces). Ontārio administratīvais centrs ir Toronto, šeit atrodas Kanādas galvaspilsēta Otava.

Austrumos robežojas ar Kvebeku, rietumos ar Manitobu. Dienvidos robežojas ar Amerikas Savienotajām Valstīm, kā arī apskalo Lielie ezeri, bet ziemeļos Ontārio provinci apskalo Hudzona un Džeimsa līči.

## Iedzīvotāji
2011. gadā Ontārio provincē dzīvoja aptuveni 12,9 miljoni iedzīvotāju, no kuriem aptuveni 94% dzīvo provinces dienvidos pie Lielajiem ezeriem. Lielākā pilsēta ir Toronto (2,62 miljoni iedzīvotāju). Nākamās lielākās pilsētas ir Otava (883 tūkstoši), Misisoga (713 tūkstoši), Bramptona (524 tūkstoši) un Hamiltona (520 tūkstoši).

Pēc 2006. gadā veiktās tautas skaitīšanas datiem lielākās etniskās grupas ir angļi (24,7%), kanādieši (23,0%), skoti (17,5%), īri (16,5%) un franči (11,2%).Ontārio galvenokārt runā angļu valodā — 97,37 %. 2006. gada tautas skaitīšanā 68,42 % iedzīvotāju norādīja, ka viņu pirmā valoda ir angļu valoda, 4,06 % iedzīvotāju norādīja, ka viņu pirmā valoda ir franču valoda, 0,27 % iedzīvotāju norādīja, ka abas valodas, un 27,24 % iedzīvotāju norādīja, ka viņu pirmā valoda ir cita valoda.

## Pārvaldes sistēma
Ontārio provinces likumdošanas vara pieder Ontārio Likumdošanas sapulcei (*Ontario Legislative Assembly*), kas atrodas Toronto. Deputāti (*Members of Provincial Parliament* jeb MPPs) tiek ievēlēti vēlēšanās.

Provinces valdību vada premjerministrs (*Premier*), kurš ir partijas līderis ar vairākuma vietām likumdevēja sapulcē. Premjerministrs ieceļ ministrus, kuri vada dažādas valdības nozares, bet monarhiju pārstāv leitnants-gubernators (*Lieutenant Governor*), kurš pilda galvenokārt ceremoniālas funkcijas.

Ontārio politikā dominē vairākas galvenās politiskās partijas:

* Progresīvie konservatīvie (*Progressive Conservative Party*): labēji centriskā partija, kas bieži atbalsta uzņēmējdarbību, zemākus nodokļus un budžeta līdzsvarošanu.
* Liberālā partija (*Ontario Liberal Party*): centriskā partija, kas uzsver izglītību, veselības aprūpi un sociālo labklājību.
* Jaunā Demokrātiskā partija (*Ontario* *NDP*): kreisās ideoloģijas partija, kas atbalsta darba ņēmēju tiesības, sociālos pakalpojumus un vides aizsardzību.
* Zaļā partija (*Green Party of Ontario*): mazāka partija, kas koncentrējas uz vides jautājumiem un ilgtspējīgu attīstību.

## Ekonomika
Ontārio ir viena no Kanādas ekonomiski spēcīgākajām provincēm. Tā ir Kanādas rūpniecības centrs, īpaši automobiļu rūpniecības jomā. Tādas globālās kompānijas kā *[[General Motors]]*, *[[Ford Motor Company|Ford]]* un *[[Stellantis]]* uztur ražošanas bāzes provincē.

Ontārio ziemeļdaļā atrodas bagātīgi minerālu resursi, piemēram, zelts, niķelis un varš. Kalnrūpniecība veido nozīmīgu daļu no provinces eksporta.

Provinces ekonomika balstās uz stabilu enerģijas piegādi, īpaši hidroelektrostacijām un kodolenerģiju. Ontārio ir viena no zaļākajām provincēm enerģijas ražošanā Kanādā.

## Atsauces

## Ārējās saites
Konuss

thumb|400px|right|Pa kreisi - taisns riņķa konuss, pa labi - slīps riņķa konuss
Vienkāršākajā variantā **konuss** ir rotācijas ķermenis, kurš veidojas, taisnleņķa trijstūrim rotējot ap vienu no katetēm. Tas ir taisns riņķa konuss. Vispārīgajā gadījumā konuss ir virsma, kuru veido taisnes, kas iet caur plaknes līkni un krustojas savā starpā kādā punktā virs līknes. Līkne var būt jebkāda, taču parasti apskata noslēgtas līknes. Ja līkne ir riņķa līnija, tad tas ir riņķa konuss, ja līkne ir elipse, tad tas ir eliptisks konuss, ja līkne ir daudzstūris, tad tas ir piramīda. Ja konusa virsotne atrodas virs līknes centra, tad tas ir taisns konuss, ja konusa virsotne atrodas ārpus līknes centra (var atrasties arī ārpus līknes perimetra), tad tas ir slīps konuss.

Figūru, kas veidojas konusam nogriežot gabalu virsotnes (ar plakni, kas nav paralēla konusa asij), sauc par **nošķeltu konusu**. Nošķeltu konusu var uzskatīt par rotācijas figūru, kas veidojas, taisnleņķa trapecei rotējot ap īsāko sānu malu. 

Par **divdobumu konusu** sauc tādu punktu kopu telpā, kuru koordinātas apmierina vienādojumu  \frac{x^2}{a^2} + \frac{y^2}{b^2} - \frac{z^2}{c^2} = 0.

## Taisns riņķa konuss
Par konusa aksiālšķēlumu sauc trijstūri, kas novilkts caur konusa asi. Konusa aksiālšķēlums vienmēr ir vienādsānu trijstūris.

### Formulas
* Sānu virsmas laukums ~S = \pi R l, kur *R* - pamata rādiuss, *l* - konusa veidule (attālums no pamata līdz virsotnei pa sānu malu)

* Pilns laukums S=\pi R l + \pi R^2

* Tilpums V={1 \over 3} \pi R^2H, kur *H* - konusa augstums

:V = \frac{R^2 \cdot \pi}{H^2} \cdot \frac{H^3}{3}

: V=\frac{R^2 \cdot \pi \cdot H}{3} = \frac{1}{3} \cdot R^2 \cdot \pi \cdot H.

* Veidules garums l = \sqrt{H^{2}+R^{2}}

* Augstums H = \sqrt{l^{2}-R^{2}}

* Pamata rādiuss R = \sqrt{l^{2}-H^{2}}

* Jebkura konusa smaguma centrs atrodas 1/4 no tā augstuma attālumā no tā pamata.

## Skatīt arī
* Cilindrs
* Piramīda
Vitālijs Maksimenko

**Vitālijs Maksimenko** (dzimis ) ir Latvijas bijušais futbolists, aizsargs, Latvijas futbola izlases spēlētājs.

## Karjera
### Klubos
Maksimenko ir Skonto futbola sistēmas audzēknis (JFC Skonto 1996-2003). Savu karjeru viņš uzsāka Rīgas futbola klubā "FSK Daugava 90". 2009. gadā tika izīrēts Krievijas klubam *[[PFK CSKA Maskava]]*, kur spēlēja dublieru sastāvā. 2010. gada martā pievienojās Skonto FC.

Kopā ar Skonto FC 2010. gadā ir izcīnījis Latvijas čempiona titulu, 2011. gadā — Baltijas kausu, 2012. gadā — Latvijas kausu.

2012. gadā tika atzīts par Skonto FC labāko gada spēlētāju un 2012. gada labāko Virslīgas aizsargu.

No 2013. gada janvāra pārstāvēja Anglijas klubu *[[Brighton & Hove Albion F.C.]]*, kas tobrīd spēlēja Anglijas otrajā pēc spēka līgā *[[Anglijas futbola čempionāts|Championship]]*. Viņš ar šo klubu noslēdza līgumu uz 2,5 gadiem. Neaizvadījis nevienu oficiālu spēli, jau martā tika izīrēts citam Anglijas klubam *[[Yeovil Town F.C.]]*, kas spēlēja Anglijas trešajā spēcīgākajā līgā *[[League One]]*. Īres līgums ar *Yeovil Town* beidzās 17. aprīlī. Vēlāk tika izīrēts arī Skotijas klubam *[[Kilmarnock FC|Kilmarnock]]* un Nīderlandes komandai *[[VVV-Venlo]]*. 2015. gada jūlijā atgriezās Latvijā, pievienojoties FK Liepāja. Tomēr jau tā paša gada augusta beigās pārgāja uz Austrijas Bundeslīgas klubu *[[SV Mattersburg]]*.

2017.—2018. gada sezonā spēlēja Polijas klubā Ņecečas "Bruk-Bet Termalica", bet no 2018. gada jūlija pārstāvēja Slovēnijas klubu Lubļanas "Olimpija". 2018.—2019. gada sezonā kļuva par Slovēnijas kausa ieguvēju. 2020. gada janvārī pārtrauca līgumu ar Slovēnijas klubu un pievienojās Japānas klubam *[[Omiya Ardija]]*.

### Izlasē
Vairākas reizes Maksimenko ir izsaukts uz Latvijas izlases treniņiem, bet pirmo spēli 2013. gada 6. februārī aizvadīja pret Japānas izlasi. Pirmos vārtus izlasē viņš guva pārbaudes spēlē pret Ukrainas izlasi.

## Sasniegumi
* Latvijas čempions — 1 (2010.)
* Baltijas kausa ieguvējs — 2 (2011., 2016.) 
* Latvijas kausa ieguvējs — 1 (2012.)
* 2012. gada Skonto FC sezonas labākais spēlētājs
* 2012. gada Virslīgas labākais aizsargs
* Slovēnijas kausa ieguvējs — 1 (2018—19)

## Atsauces

## Ārējās saites
Sešstūris

right|thumb|230px|Regulāra sešstūra konstruēšana.
**Sešstūris** ir daudzstūris ar sešām malām. Sešstūra leņķu summa ir 720°. Tam ir 9 diagonāles. Katrs regulāra sešstūra leņķis ir 120° liels.

## Īpašības
* Apvilktās riņķa līnijas rādiuss R = a, kur a - sešstūra malas garums

* Ievilktās riņķa līnijas rādiuss r = \frac{\sqrt 3}{2} a.

* Perimetrs P = 6 a = 6 R = 4 \sqrt 3 r

* Laukums S = \frac{3 \sqrt 3}{2} a^2 \approx2,598 a^2,

: S = \frac{3 \sqrt 3}{2} R^2,

: S = 2 \sqrt 3 r^2.

* Vairāki sešstūri blakus viens otram var pilnībā aizpildīt kādu plaknes daļu, tie nepārklājas un neatstāj brīvu vietu.

## Skatīt arī
* Cikloheksāns
Kirils Ševeļovs

**Kirils Ševeļovs** (dzimis ) ir bijušais Latvijas futbolists, aizsargs.

2009. gada sezonu viņš aizvadīja FK Daugava Rīga rindās, 24 spēlēs gūstot 4 vārtus, bet pēc sezonas pievienojās Skonto.

## Sasniegumi
* Latvijas čempions - 1 (2010.)

## Atsauces

## Ārējās saites
Septiņstūris

**Septiņstūris** - daudzstūris ar septiņām malām. Septiņstūra leņķu summa ir 900°. Tam ir 14 diagonāles. Katrs regulāra septiņstūra leņķis ir aptuveni 128,57° liels.

## Īpašības
* Laukums  S = \frac{7}{4} \cdot a^2 \cdot \tan{\frac{450^\circ}{7}} \approx 3{,}63391 \cdot a^2 , kur a - regulāra septiņstūra malas garums

: S = \frac{7}{2} \cdot R^2 \cdot \sin{\frac{360^\circ}{7}} \approx 2{,}73641 \cdot R^2 , kur R - ap septiņstūri apvilktās riņķa līnijas rādiuss

: S = \frac{7}{4} a^2 \operatorname{ctg} \frac{\pi}{7},

: S = \frac{7}{2} R^2 \sin \frac{2 \pi}{7},

: S = 7 r^2 \operatorname{tg}\frac{\pi}{7}.

* Perimetrs P = 7 a = 14 R \sin \frac{\pi}{7} = 14 r \operatorname{tg} \frac{\pi}{7}.

* a = 2R \sin \frac{\pi}{7} = 2r \operatorname{tg} \frac{\pi}{7} ~;~ r = R \cos \frac{\pi}{7},

: a = 2 \cdot R \cdot \sin{\frac{180^\circ}{7}}  \approx R \cdot 0{,}867767478235
Ontario

***Ontario*** var attiekties uz:
* Ontārio — province Kanādā
* Ontārio ezers *(Lake Ontario)*

## Skatīt arī
* Ontārio hokeja līga
Tunisa

**Tunisa** (, *Tūnis*) ir Tunisijas galvaspilsēta un vislielākā valsts pilsēta pēc iedzīvotāju skaita. Tajā 2008. gadā pēc tautas skaitīšanas datiem dzīvoja 728 tūkstoši iedzīvotāju. Tā ir arī Tunisas vilajeta administratīvais centrs kopš vilajeta izveidošanas 1956. gadā. Atrodas valsts ziemeļos Tunisas ezera krastā netālu no Tunisas līča piekrastes līdzenumā, kuru ieskauj pakalni.

## Vēsture
Tunisa vēsturiski bija neliels lībiešu ciemats netālu no feniķiešu pilsētas Kartāgas. 146. gadā p.m.ē. Trešajā pūniešu karā Kartāga, kā arī Tunisa, tika iznīcināta. Vēlāk Senās Romas sastāvā Tunisa piedzīvoja uzplaukumu. 7. gadsimtā pilsētu iekaroja musulmaņi. No 800. līdz 909. gadam Tunisa bija Aglabidu dinastijas valdnieku galvaspilsēta, bet vislielākā labklājība pilsētā bija Hafsidu dinastijas valdīšanas laikā (1236—1574). 1535. gadā Tunisa nonāca Svētās Romas imperatora Kārļa V Hābsburga pakļautībā, bet jau 1539. gadā to iekaroja Osmaņu impērija. 1573. uz vienu gadu tā bija spāņu kontrolē, bet tad to turki atguva. Osmaņu impērijas sastāvā Tunisa bija līdz 1881. gadam, kad tā tika iekļauta Francijas protektorāta sastāvā. Otrā pasaules kara laikā 1942. gadā Tunisu okupēja vācu Trešais reihs, bet 1943. gadā britu un Sabiedroto karaspēks to atkaroja Ziemeļāfrikas kampaņas laikā. 1956. gadā, kad Tunisija ieguva neatkarību no Francijas, Tunisa kļuva par tās galvaspilsētu.

## Ģeogrāfija
Tunisa atrodas Tunisijas ziemeļaustrumos Tunisas ezera krastā. Ezeru ar Tunisas līci savieno kanāls, kas izrakts cauri pilsētai. Antīkā pilsēta Kartāga atradās tieši Tunisas līča krastā pavisam netālu no Tunisas ziemeļaustrumu virzienā. Tunisas pilsēta ir uzcelta pakalna nogāzē.

Pēc Kepena klimata klasifikācijas pilsētā valda silts Vidusjūras klimats (*Csa*), kuram raksturīgs karsts un sauss periods, kam seko vēss un mitrs periods. Viskarstākais un sausākais laiks ir jūlijā, kad vidējā gaisa temperatūra ir +26,3 °C un nokrišņu daudzums ir 3,1 mm. Visaukstākais mēnesis ir janvāris, kad vidējā temperatūra ir +11,5 °C. Visvairāk nokrišņu ir decembrī — 66,8 mm. Gada vidējais nokrišņu daudzums ir 465,5 mm.

## Galerija

Mairie de Tunis.jpg|Tunisas pilsētas valde
Theatre Municipal de Tunis.jpg|Skats uz pilsētas teātri
Suuq (Market) (348982404).jpg|Skats Medīnas tirgū


## Atsauces

## Ārējās saites
Aleksandrs Šakņēvičs

**Aleksandrs Šakņēvičs** (dzimis ) ir Latvijas futbolists, uzbrucējs. 

## Ārējās saites
* Futbolista profils  www.worldfootball.net interneta vietnē.
Astoņstūris

right|thumb|230px|Regulāra astoņstūra konstruēšana
**Astoņstūris** - daudzstūris ar astoņām malām. Astoņstūra leņķu summa ir 1080°. Tam ir 20 diagonāles. Katrs regulāra astoņstūra leņķis ir 135° liels.

## Īpašības
* Ievilktās riņķa līnijas rādiuss r = \frac{1 + \sqrt 2}{2} a, kur a - regulāra astoņstūra malas garums

* Apvilktās riņķa līnijas rādiuss R = \sqrt{1 + \frac {\sqrt 2} {2}} a

* Laukums S = ( 2 + 2 \sqrt 2) a^2 \approx 4,828 a^2

:S = 2 \cot \frac{\pi}{8} a^2 = 2(1+\sqrt{2})a^2 \approx 4.828427\,a^2.

:S = 4 \sin \frac{\pi}{4} R^2 = 2\sqrt{2}R^2 \approx 2.828427\,R^2.

:S = 8 \tan \frac{\pi}{8} r^2 = 8(\sqrt{2}-1)r^2 \approx 3.3137085\,r^2.

* Perimetrs P = 8a
Ruslans Agafonovs

**Ruslans Agafonovs** (dzimis , Rīgā) ir Latvijas futbolists, uzbrucējs.

2012. gadā beidza futbolista karjeru.

## Piezīmes un atsauces

## Ārējās saites
* Profils soccerway.com
Juris Hlibovs

**Juris Hlibovs** (dzimis , Jūrmalā) ir Latvijas bijušais futbola pussargs. Šobrīd profesionāli spēlē pokeru.
Karims Gomā

**Karims Gomā** (; dzimis ) ir Ēģiptes futbolists, uzbrucējs. Šobrīd spēlē FK Daugava Rīga.

## Ārējās saites
Deniss Tarasovs

**Deniss Tarasovs** (dzimis , Rīgā) ir Latvijas futbolists, pussargs.

 viņš tika uz gadu diskvalificēts no jebkādām futbola aktivitātēm par piekrišanu piedalīties spēļu rezultātu ietekmēšanā.

## Atsauces

## Ārējās saites
Tarasovs

**Tarasovs** (, no personvārda Tarass (*Тара́с*); sieviešu dzimtē Tarasova (*Тара́сова*)) ir krievu cilmes uzvārds. Cilvēki ar šo uzvārdu:

* Aleksandrs Tarasovs (*Александр Тарасов*; 1958) — krievu sociologs, politologs un vēsturnieks;
* Anatolijs Tarasovs (*Анатолий Тарасов*; 1918—1995) — krievu hokejists un hokeja treneris;
* Deniss Tarasovs (1990) — Latvijas futbolists;
* Igors Tarasovs (1988) — Latvijas futbolists.
* Maksims Tarasovs (1987) — Latvijas futbolists;
* Sergejs Tarasovs (*Сергей Тарасов*; 1933) — Padomju Savienības un Krievijas kinorežisors un scenārists.

## Skatīt arī
* Tarasenko
Vladimirs Beļajevs

**Vladimirs Beļajevs** (dzimis ) ir Latvijas U-19 futbola izlases galvenais treneris, FK Daugava Rīga galvenais treneris un prezidents.

## Sasniegumi trenera karjerā
* Latvijas futbola 1. līgas čempions - 2008. gadā
Sergejs Mišins

**Sergejs Mišins** (dzimis , Rīgā) ir bijušais Latvijas futbolists, pussargs, kura pēdējā pārtāvētā komanda ir FB Gulbene 2005. Karjeras laikā pārstāvējis vairākas Latvijas komandas, kā arī klubus no Spānijas, Šveices, kā arī Igaunijas.

 viņš, kopā ar Dmitriju Šiļuku, tika diskvalificēts uz nenoteiktu laiku no jebkādām futbola aktivitātēm par spēļu rezultātu ietekmēšanas organizēšanu un izpildīšanu, bet viņa pārstāvētā komanda (FB Gulbene) tika izslēgta no Latvijas futbola Virslīgas.

## Atsauces

## Ārējās saites
Germans Raklinskis

**Germans Raklinskis** (dzimis , Rīgā) ir Latvijas futbola uzbrucējs.

## Ārējās saites
* Profils soccerway.com
* Futbolista profils Imscouting interneta vietnē
Jevdokimovs

**Jevdokimovs** (, no personvārda Eidokims *(Евдоки́м)*; sieviešu dzimtē **Jevdokimova** *(Евдоки́мова)*) ir krievu cilmes uzvārds. Cilvēki ar šo uzvārdu:

* Jaroslavs Jevdokimovs (*Яраслаў Аляксандравіч Еўдакімаў*; 1946) — baltkrievu/krievu estrādes dziedātājs
* Tomass Jevdokimovs (1987) — Latvijas futbolists.
Agafonovs

**Agafonovs** (, no personvārda Agafons (*Агафо́н*); sieviešu dzimtē Agafonova (*Агафо́нова*)) ir krievu cilmes uzvārds. Cilvēki ar šo uzvārdu:
* Grigorijs Agafonovs (1945) — Latvijas krievu ekonomists, uzņēmējs un sabiedriskais darbinieks;
* Ruslans Agafonovs (1989) — Latvijas futbolists, uzbrucējs.
Edgars Neverovskis

**Edgars Neverovskis** (dzimis ) ir Latvijas futbola pussargs, kurš šobrīd spēlē FS Metta-Latvijas Universitāte.
Kapitālisms

**Kapitālisms** () ir politiska, saimnieciska un sabiedriska iekārta, kuras pamatā ir preču ražošana, tirgus attiecības un ražošanas līdzekļu privātīpašums. Šajā saimnieciskajā iekārtā kapitāls pieder privātpersonām, nevis valstij vai kādai kopienai, līdz ar to, atšķirībā no plānveida ekonomikas, preču un pakalpojumu ražošanu, kā arī cenu, nosaka pieprasījums un piedāvājums jeb tā sauktā "brīvā tirgus" likumi.thumb|Pasaules lielie uzņēmumi kā ''Apple'' ir izteikti mūsdienu kapitālisma simboli.
Kapitālismā būtisks aspekts ir privātīpašuma tiesības, kur katram indivīdam ir tiesības uz peļņu no uzņēmējdarbības vai arī uz cita veida kapitālieguldījumi, kas atrodas attiecīgā indivīda kapitālā. Tiek uzskatīts, ka šāda veida saimnieciskā iekārta vislabāk stimulē indivīdus attiekties un izlietot savu kapitālu pēc iespējas produktīvākā ceļā, nesot arvien lielāku peļņu un arī paralēli veicinot ekonomisko izaugsmi.

Lielākajai daļai mūsdienu valstu ir kontrole pār atsevišķām jomām, tādēļ tādu sistēmu var saukt par "jaukto ekonomiku". Ir cilvēki, kas uzskata, ka kapitālisms ir atbalstāms, bet ir arī daļa cilvēku, kas uzskata, ka kapitālisms nav valstī vēlams, jo pēc viņu domām tie, kam ir kapitāls, var nopelnīt vairāk nekā tie, kam kapitāla nav.

## Atsauces
Melnā krāsa

thumb|200px|Melnā krāsa.
**Melnā krāsa** jeb vienkārši **melns** ir ķermeņu krāsa, kura neatstaro gaismu. Melnas krāsas ķermeņi absorbē pilnīgi visas frekvences gaismu. RGB sistēmā melno krāsu pieraksta šādi: #000000. Melnā krāsa ir ahromatiska krāsa. Melnai krāsai nav gaišāku toņu. Tiklīdz tā kļūst gaišāka, tad tādu krāsu sauc par pelēko krāsu.

## Ārējās saites
* Melns